Polisiebeampte vas oor moord op kollegasŉ Polisiebeampte is in KwaDukuza naby Stanger, KwaZulu-Natal in hegtenis geneem in verband met die moord op twee van sy kollegas. Kol. Jay Naicker, woordvoerder van die polisie, sê die Valke het die 53-jarige beampte in hegtenis geneem. Hy sal na verwagting Woensdag in die KwaDukuza-landdroshof verskyn. Die verdagte se inhegtenisname kom nadat twee polisiebeamptes Saterdagoggend in KwaDukuza doodgeskiet is. Die beamptes het saam met twee kollegas van KwaMaphumulo teruggekeer toe hulle ŉ rooi voertuig langs die pad sien staan het en besluit het om ondersoek in te stel. Terwyl hulle nog in hulle motor was, het drie mans uit die bosse gekom en op hulle losgebrand. Die konstabel en studente-konstabel wat voor in die voertuig gesit het, is doodgeskiet. Lees ook: Moord op polisiebeamptes ‘barbaars’ Twee polisiebeamptes doodgeskiet in KZN